Moped Stadion

náhľad|Stadion S22
Moped Stadion bol moped, ktorý v niekdajšom Česko-Slovensku vyrábal podnik Motor České Budějovice vo svojom pobočnom závode Stadion Rakovník. Mal dvojtaktný motor Jawa 552.

Výroba mopedu bola zahájená v roku 1957 a bol to prvý moped, vyrábaný v Česko-Slovensku. Prvé prototypy Stadionu však vznikali už v roku 1956. Vo väčšom rozsahu sa výroba rozbehla až v roku 1958. Prvý typ série niesol typové označenie S1. Po technických nedostatkoch, ktoré museli byť odstránené (najmä s prvým typom prednej vidlice, ktorá sa zvykla zlomiť a spôsobila niekoľko smrtelných nehôd), bol moped neskôr označovaný ako S11. V roku 1960 potom na neho nadviazala typová rada S22. Posledným mopedom tejto rady bol typ S23 z roku 1962, ktorý bol však vyrábaný len v malej sérii a výhradne pre vývoz. Najviac mopedov značky Stadion bolo vyrobených vo verzii S11, a to cez 150 tisíc kusov. K ukončniu výroby prispela aj konkurencia v podobe vyspelejšieho malého motocykla Pionier z Považskej Bystrice. Z dôvodu nezáujmu o Stadion S11 bola ku koncu jeho cena vo výpredaji nižšia, ako cena bicykla Favorit.

Iné projekty

Externé odkazy
História Stadionov na Motomagazínu
Stránky o Stadionech - návody, rady, tipy
Manuály k mopedom 
Katalóg náhradných dielov S11 (1958) 

 Zdroje 

Kategória:Motocykle